Mrak, Presuda Službeničkog suda (treće vijeće) od 12. svibnja 2016. – Guittet protiv Komisije
(predmet F-92/15)1
(Javna služba – Bivši dužnosnik – Socijalna sigurnost – Nezgoda – Članak 73. Pravilnika o osoblju za dužnosnike – Završetak postupka – Utvrđivanje stupnja djelomične trajne invalidnosti – Dodatna naknada na paušalni iznos isplaćen u slučaju djelomične trajne invalidnosti – Izvršenje presude o poništenju – Neizlječiv i potpun gubitak sluha)
Jezik postupka: francuski
Stranke
Tužitelj: Christian Guittet (Cannes, Francuska) (zastupnici: L. Levi i A. Tymen, odvjetnici)
Tuženik: Europska komisija (zastupnici: T. S. Bohr, agent, C. Mélotte, odvjetnik)
Predmet
Zahtjev za poništenje, s jedne strane, odluke o ponovnom razmatranju stupnja djelomične trajne invalidnosti tužitelja i, s druge strane, odluke o djelomičnom odbijanju pritužbe tužitelja te zahtjev za naknadu navodno pretrpljene imovinske i neimovinske štete.
Izreka presude
Poništava se odluka od 6. listopada 2014. o završetku postupka pokrenutog na temelju članka 73. Pravilnika o osoblju za dužnosnike Europske unije nakon nesreće koju je 8. prosinca 2003. doživio Christian Guittet u mjeri u kojoj se njome utvrđuje stupanj djelomične trajne invalidnosti na 65 %, a koji mu je priznat na temelju članka 12. Općih pravila institucija Europske unije o osiguranju od rizika nezgode i profesionalne bolesti, u verziji koja je bila na snazi prije 1. siječnja 2006.
Europskoj komisiji nalaže se da C. Guittetu isplati iznos od 5000 eura.
U preostalom dijelu tužba se odbija.
Europska komisija snosi vlastite troškove te joj se nalaže snošenje troškova C. Guitteta.
____________
1 SL C 294, 7. 9. 2015., str. 83.